CELEX: 62010TN0583
Language: bg
Date: 2010-12-27 00:00:00
Title: Дело T-583/10: Жалба, подадена на 27 декември 2010 г. — Deutsche Telekom/СХВП — TeliaSonera Denmark (нюанс на маджента)

19.2.2011   
            
            
               BG
            
            
               Официален вестник на Европейския съюз
            
            
               C 55/31
            
         Жалба, подадена на 27 декември 2010 г. — Deutsche Telekom/СХВП — TeliaSonera Denmark (нюанс на маджента)
   (Дело T-583/10)
   2011/C 55/56
   Език на жалбата: английски
   
      Страни
   
   
      Жалбоподател: Deutsche Telekom AG (Бон, Германия) (представители: T. Dolde, V. von Bomhard и B. Goebel, адвокати)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: TeliaSonera Denmark A/S (Капенхаген, Дания)
   
      Искания на жалбоподателя
   
   
               —
            
            
               да се отмени Решение на четвърти апелативен състав на Службата за хармонизация във вътрешния пазар (марки, дизайни и модели) от 22 октомври 2010 г. по преписка R 463/2009-4;
            
         
               —
            
            
               да се осъди ответникът да заплати съдебните разноски, както и другата страна в производството пред апелативния състав, ако встъпи като страна в настоящото производство.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: цветна марка, състояща се от нюанс на маджента, за услуги от класове 38 и 42 — заявка за регистрация като марка на Общността № 212787
   
      Притежател на марката на Общността: жалбоподателят
   
      Страна, която иска обявяване на недействителността на марката на Общността: другата страна в производството пред апелативния състав
   
      Право върху марката на страната, която иска обявяване на недействителността: страната, която иска обявяване на недействителността основава жалбата си на абсолютни предпоставки за отказ съгласно член 4 и член 7, параграф 3 от Регламент (ЕО) № 207/2009 на Съвета
   
      Решение на отдела по заличаването: прекратява преписката поради оттегляне на жалбата за обявяване на недействителност
   
      Решение на апелативния състав: отхвърля жалбата като недопустима
   
      Изложени правни основания: Нарушаване на член 59 от Регламент (ЕО) № 207/2009 на Съвета, доколкото апелативният състав: (i) не е преценил правилно допустимостта на жалбата и (ii) е нарушил член 85, параграф 3 и член 83 от Регламент (ЕО) № 207/2009 на Съвета като е отказал да признае законния интерес от продължаването на производство